钦定古今图书集成/历象汇编/岁功典/第046卷 > 夏始和刘潺陵 齐谢朓
## 钦定古今图书集成/历象汇编/岁功典/第046卷 > 夏始和刘潺陵 齐谢朓

威仰弛苍郊，龙曜表皇隰。春色卷遥甸，炎光丽近邑。
白𬞟望已骋，缃荷纷可袭。徒愿尺波旋，终怜寸景戢。
对窗斜日过，洞幌鲜飚人。浮云去欲穷，暮鸟飞相及。
柔翰缜芳尘，清源非易揖。回江难绝济，云谁畅伫立？
良宰勖夜渔，出入事朝汲。积羽余既裳，更赋子盈粒。
椅梧何必零，归来共栖集。